***……… (sz.) napirend***

#  Előterjesztve: A Közoktatási, Közművelődési, Sport, Egészségügyi, Szociális és Lakásügyi Bizottság

# E L Ő T E R J E S Z T É S

**a Képviselő-testület 2020. július 21-i rendkívüli ülésére**

## Tárgy: Alapítványok támogatása a 2020. évi Oktatásfejlesztési, Közművelődési, Kapcsolattartás a határon túli magyar iskolákkal, valamint Sport- és Tömegsport Keret terhére

Készítette: ……………………………
 Ötvös Zoltán

 osztályvezető s.k.

Egyeztetve:

……………………………

 Kovács Márton

 alpolgármester s.k.

……………………………

 Vargáné Luketics Gabriella

 igazgató s.k.

Látta: ……………………………

 dr. Szalai Tibor

 jegyző

 ……………………………

 dr. Murai Renáta

 jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének az Önkormányzat
2020. évi költségvetéséről szóló 3/2020.(II.28.) önkormányzati rendelete (a továbbiakban: Rendelet) 9. számú tábla *II.* *Egyéb működési célú támogatások áht-n kívülre* *a* *Non-profit szervezeteknek* 1. sorában szereplő Oktatásfejlesztési Keretre 9 millió Ft, a 2. sorában szereplő Közművelődési Keretre 10 millió Ft, a 14. sorában szereplő Kapcsolattartás a határon túli magyar iskolákkal Keretre 2 millió Ft, még a tábla 3. sorában szereplő Sport- és Tömegsport Keretre 9 millió Ft előirányzatot hagyott jóvá.

A Rendelet 11. § (1) bekezdés *b)* pontjában foglaltak alapján a 9. számú táblában szereplő jogcímek tekintetében a Közoktatási, Közművelődési, Sport, Egészségügyi, Szociális és Lakásügyi Bizottság rendelkezik felhasználási jogkörrel.

Magyarország helyi önkormányzatairól szóló 2011. évi CLXXXIX. törvény 42. § 4. pontja értelmében a Képviselő-testület át nem ruházható hatáskörébe tartozik az alapítványi forrás átvétele és átadása. Ezzel összhangban a hivatkozott Rendelet 11. § (4) bekezdése tartalmazza, hogy *az alapítványok támogatására vonatkozó döntés nyomán a támogatás csak a Képviselő-testület jóváhagyásával folyósítható.*

A Közoktatási, Közművelődési, Sport, Egészségügyi, Szociális és Lakásügyi Bizottság 2020. július 13. napján megtartott rendes ülésén megtárgyalta és jóváhagyta a rendelkezésre álló keretek elosztását. A Bizottság az alapítványok támogatását az alábbiaknak megfelelően javasolja.

A Bizottság

az **Oktatásfejlesztési Keret** terhére kiírt **20-01** regisztrációs számú, *a II. kerületben működő egyéb fenntartású köznevelési intézmények, civil szervezetek által szervezett táborok támogatására*benyújtott pályázatokat összesen 2 500 000 Ft-tal támogatja, amelyből az alapítványok részére 1 530 000 Ft támogatást javasol.

a **Közművelődési Keret** terhére kiírt **20-02** regisztrációs számú, *a II. kerületben működő egyéb fenntartású köznevelési intézmények, civil szervezetek által szervezett kulturális, művészeti programok, rendezvények támogatására* benyújtott pályázatokat összesen 5 000 000 Ft-tal támogatja, amelyből az alapítványok részére 1 862 000 Ft támogatást javasol.

a **Kapcsolattartás a határon túli magyar iskolákkal Keret** terhére kiírt **20-03** regisztrációs számú, *a II. kerületben működő egyéb fenntartású köznevelési intézmények, civil szervezetek határon túli magyar iskolák tanulóival való kapcsolattartásának támogatására* benyújtott pályázatokat összesen 500 000 Ft-tal támogatja, amelyből az alapítványok részére 350 000 Ft támogatást javasol.

a **Sport- és Tömegsport Keret** terhére kiírt **20-04** regisztrációs számú, a *II. kerületben működő sportklubok, sport- és diáksport egyesületek sporttevékenységének támogatására* benyújtott pályázatokat összesen 3 000 000 Ft-tal támogatja, amelyből az alapítványok részére 450 000 Ft támogatást javasol.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására!

**Határozati javaslat**

A Képviselő-testület a Közoktatási, Közművelődési, Sport, Egészségügyi, Szociális és Lakásügyi Bizottság döntése nyomán az Önkormányzat 2020. évi költségvetéséről szóló 3/2020.(II.28.) önkormányzati rendelet 9. számú táblában szereplő Oktatásfejlesztési Keretből, Közművelődési Keretből, Kapcsolattartás a határon túli magyar iskolákkal Keretből, valamint a Sport- és Tömegsport Keret jogcím előirányzata terhére - a határozat mellékletei szerinti tartalommal - az alapítványi támogatások folyósítását jóváhagyja.

**Felelős:** Polgármester

**Határidő:** azonnal

A határozat elfogadásához egyszerű többségű szavazás szükséges.

**Budapest, 2020. július 16.**

 Kiss Roland sk. KKSEB Bizottság elnöke

|  |
| --- |
| **határozat melléklete****II. kerületben működő alapítványok által szervezett táborok támogatása 2020. évben****A támogatás forrása: Oktatásfejlesztési Keret** |

|  |  |  |  |
| --- | --- | --- | --- |
|  | **Intézmény, szervezet megnevezése** | **Pályázati program megnevezése** | **Megítélt támogatás (Ft)** |
| **1.** | Magyar Hagyomány Alapítvány és Népfőiskola | hagyományőrző nyári tábor - családoknak örökség gyermektábor a Tisza mellett | **180 000** |
| **2.** | Medve utcai Iskolai alapítvány | Medve utcai Iskolai alapítvány | **200 000** |
| **3.** | Pasaréti Ferences Alapítvány | nyári tábor - Bodajk általános és középiskolás diákok részére | **200 000** |
| **4.** | Pitypang Humán Szolgáltató Alapítvány | Komplex művészeti tábor hátrányos helyzetű gyerekeknek Tiszasason | **150 000** |
| **5.** | Pro Capistrano Alapítvány | 46. sz. Kapisztrán St. János cserkészcsapat tábora - Deszkáspusztán | **200 000** |
| **6.** | Szent Angéla Alapítvány | Képzőművészeti alkotó tábor - olajfestés és kerámia Boldogkőváralján | **200 000** |
| **7.** | Szövetség a Fiatalokért Alapítvány | Nyári tábor Máriaremetén és környékén lakó gyerekeknek | **200 000** |
| **8.** | Szövetség a Fiatalokért Alapítvány | heti művészeti kézműves foglalkozások általános iskolások részére | **200 000** |
|  |  |  |  |  **1 530 000** |

|  |
| --- |
| **II. kerületben működő alapítványok művészeti és kulturális programjainak támogatása 2020. évben****A támogatás forrása: Közművelődési Keret** |
|  |
|  | **Intézmény, szervezet megnevezése** | **Pályázati program megnevezése** | **Megítélt támogatás (Ft)** |
| **1.** | Galéria Lénia Művészeti Alapítvány | Az alapítvány művészeinek képieből és a "kísérletező kedv" c. kiállítás szervezése | **200 000** |
| **2.** | Gyermek Tér Szülői Alapítvány | A Törökvész úti Ált. Isk. Gyermek Tér Programjában tanuló diákok színházi látogatás  | **103 200** |
| **3.** | Gyermek Tér Szülői Alapítvány | A Törökvész úti Ált. Isk. Gyermek Tér Programjában 2.,3.,4. osztályos gyerekek fejlesztő társasjáték programja a tanórán belül | **136 800** |
| **4.** | Itt és Most Társulat Művészeti Alapítvány | MesélŐK - improvizációs színházi előadás gyerekeknek a Klebelsberg Kúriában | **300 000** |
| **5.** | Magyar Hagyomány Alapítvány és Népfőiskola | Hagyományok elméleti és gyakorlati tanítása | **220 000** |
| **6.** | Medve utcai Iskolai Alapítvány | Művészeti alkotó foglalkozások 9-15 éves gyerekeknek | **300 000** |
| **7.** | Szent Angéla Alapítvány | Az iskola névadójának megismertetése, ismeretszerzés - kirándulás Assisibe | **300 000** |
| **8.** | Szövetség a Fiatalokért Alapítvány | Hétköznapi képzőművészeti foglakozások gyerekeknek | **300 000** |
|  |  | **Összesen:** |  **1 862 000** |

|  |
| --- |
| **II. kerületben működő alapítványok határon túli iskolák tanulóival való kapcsolattartásának támogatása 2020. évben****A támogatás forrása: Kapcsolattartás a határon túli magyar iskolákkal Keret** |
|  | **Intézmény, szervezet megnevezése** | **Pályázati program megnevezése, célja** | **Megítélt támogatás (Ft)** |
| **1.** | Széphalom Alapítvány | Határon túli magyar gyerekek vendégül látása a Hidegkúti Ökumenikus isk. – Trianon 100. évfordulója alkalmából | **270 000** |
| **2.** | Pitypang Humán Szolgáltató Alapítvány | Határon túli kapcsolatok folytatása közös nyári programja - kézműveskedés és színjátszás | **80 000** |
|  |  |  | **Összesen:** | **350 000** |

|  |
| --- |
| **II. kerületben működő alapítványok sporttevékenységének támogatása 2020. évben****A támogatás forrása: Sport- és Tömegsport Keret** |

|  |  |  |  |
| --- | --- | --- | --- |
|  | **Intézmény, szervezet megnevezése** | **Pályázati program megnevezése, célja** | **Megítélt támogatás (Ft)** |
| **1.** | Alberta Alapítvány | Fogyatékos emberek szabadidő sportjának segítése, tömegsporton való részvétele | **150 000** |
| **2.** | AquaZona Alapítvány | Mozgássérült, fogyatékos és szociálisan hátrányos helyzetű gyermekek úszásoktatása | **150 000** |
| **3.** | Mentális Fejlesztési Alapítvány | Célbadobós ügyességi sportjátékok bemutatása: cornhole, mölkky, pétanque | **150 000** |
|  |  |  | **Összesen:** | **450 000** |